proxectonos/corpus_dominio_legal_administrativo_tmp huggingface dataset:
DECRETO 196/2006, do 5 de outubro, polo que se acepta a cesión, a título gratuíto, dunha parcela de terreo no Concello de Santiago de Compostela (A Coruña) para a construción dun centro de formación ocupacional.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/11/2006

A Xunta de Goberno Local do Concello de Santiago de Compostela, en sesión ordinaria do 13 de decembro de 2004, acordou ceder a título gratuíto a favor da Comunidade Autónoma de Galicia, unha parcela de terreo de 5.013 metros cadrados, no termo municipal de Santiago de Compostela para a construción dun centro de formación ocupacional.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta do conselleiro de Economía e Facenda, feita nos termos en que o Concello de Santiago de Compostela acordou a cesión e logo de deliberación do Consello da Xunta de Galicia na súa reunión do cinco de outubro de dous mil seis,
DISPOÑO:
Artigo 1º
Acéptase a cesión, a título gratuíto, feita polo Concello de Santiago de Compostela dunha parcela de terreo que se describe como segue:
«Parcela número 13 da escritura de agrupación e parcelación do SUNP 15 protocolarizada perante o notario Manuel Peregil Cambón con data do oito de xullo de dous mil catro destinada a equipamento
docente na urbanización do Plan parcial do SUNP 15 Pontepereda, debe indicarse que este uso docente foi modificado polo acordo do Pleno do Concello de Santiago de Compostela con data do vinte e catro de xuño de dous mil catro, pasando a ter un uso de centro de formación ocupacional; ten forma trapezoidal e unha superficie aproximada de 5.013 metros cadrados. Estremas; norte: vía da urbanización que o separa do soar 5R4, dereita entrando; oeste, rúa do doutor Ramón Baltar, esquerda entrando; leste, vía peonil da urbanización que o separa dos soares 5R6 e 5R7 e fondo, traseira; sur, rúa do doutor Ramón Baltar».
O predio matriz figura inscrito a nome do Concello de Santiago de Compostela no Rexistro da Propiedade número dous de Santiago de Compostela no tomo 1.399, libro 441, sección 2ª, folio 69, parcela 37.592.
Artigo 2º
O predio destinarase á construción dun centro de formación ocupacional.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, cinco de outubro de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 31 de outubro de 2006 pola que se resolve a cesión en propiedade de material para o Plan específico de Protección Civil ante o risco de nevaradas en Galicia (Plan Nega), aos concellos e mancomunidades de concellos galegos.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/11/2006

Por Orde do 21 de marzo de 2006 (DOG nº 62, do 29 de marzo), a Consellería de Presidencia, Administracións Públicas e Xustiza ditou normas para a cesión en propiedade de material para o Plan específico de Protección Civil ante o risco de nevaradas en Galicia (Plan Nega) aos concellos e mancomunidades de concellos galegos.
Vista a proposta de resolución da comisión avaliadora, en aplicación do artigo 7 da Orde do 29 de marzo,
RESOLVO:
Primeiro.-Conceder con cargo á aplicación 06.07.231A.623.0 dos orzamentos xerais da Comunidade Autónoma de Galicia para o ano 2006, a cesión en propiedade de material para o Plan específico de Protección Civil ante o risco de nevaradas en Galicia (Plan Nega), aos concellos da provincia da Coruña: As Pontes de García Rodríguez; da provincia de Lugo: A Fonsagrada, Lugo, Pedrafita do Cebreiro e Meira; da provincia de Ourense: Laza, A Veiga e Piñor; e da provincia de Pontevedra: Rodeiro.
Segundo.-Notificarlles o contido desta resolución aos concellos e mancomunidades beneficiarios, especificando as condicións particulares que deberán cumprir, e que se formalizará mediante acta en que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 31 de outubro de 2006.
José Luis Méndez Romeu
Conselleiro de Presidencia, Administracións
Públicas e Xustiza
ORDE do 31 de outubro de 2006 pola que se resolve a cesión en propiedade de equipamentos portátiles e material auxiliar de excarceración aos concellos e mancomunidades de concellos galegos para misións de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/11/2006

Por Orde do 27 de marzo de 2006 (DOG nº 68, do 6 de abril), a Consellería de Presidencia, Administracións Públicas e Xustiza ditou normas para a cesión en propiedade de equipamentos portátiles e material auxiliar de excarceración para misións de protección civil aos concellos e mancomunidades de concellos galegos.
Vista a proposta de resolución da comisión avaliadora, en aplicación do artigo 7 da Orde do 27 de marzo,
RESOLVO:
Primeiro.-Conceder con cargo á aplicación 06.07.231A.623.0 dos orzamentos xerais da Comunidade Autónoma de Galicia para o ano 2006, a cesión en propiedade de equipamentos portátiles e material auxiliar de excarceración para misións de protección civil aos concellos da provincia da Coruña: Cambre, A Coruña, Noia e Santa Comba; da provincia de Lugo: Cervo, A Pontenova, Sarria, Vilalba e Xove; da provincia de Ourense: O Barco de Valdeorras, Lobios, Muíños, Ribadavia e Xinzo da Limia; e da provincia de Pontevedra: A Guarda, Moraña, Redondela, Sanxenxo, Mancomunidade do Val Miñor e Vilagarcía de Arousa.
Segundo.-Notificarlles o contido desta resolución aos concellos e mancomunidades beneficiarios, especificando as condicións particulares que deberán cumprir, e que se formalizará mediante acta en que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 31 de outubro de 2006.
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 17 de outubro de 2006 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao segundo trimestre de 2006.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/11/2006

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e ás súas modificacións, e a situación de tesouraría e movementos por operacións orzamentarias e extraorzamentarias correspondentes ao segundo trimestre de 2006, que figuran como anexo a esta resolución.
Santiago de Compostela, 17 de outubro de 2006.
José Ramón Fernández Antonio
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 31 de outubro de 2006 pola que se resolve a cesión en propiedade de material de intervención aos concellos e mancomunidades de concellos galegos para misións de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/11/2006

Por Orde do 15 de marzo de 2006 (DOG nº 59, do 24 de marzo), a Consellería de Presidencia, Administracións Públicas e Xustiza ditou normas para a cesión en propiedade de material de intervención para misións de protección civil aos concellos e mancomunidades de concellos galegos.
Vista a proposta de resolución da comisión avaliadora, en aplicación do artigo 7 da Orde do 15 de marzo,
RESOLVO:
Primeiro.-Conceder con cargo á aplicación 06.07.231A.623.0 dos orzamentos xerais da Comunidade Autónoma de Galicia para o ano 2006, a cesión en propiedade de material de intervención para misións de protección civil aos concellos da provincia da Coruña: Abegondo, Arzúa, Bergondo, Betanzos, Boiro, Boqueixón, Brión, Camariñas, Carballo, Cedeira, A Coruña, Muxía, Noia, Oleiros, Ribeira, Sada, Santa Comba e Vedra; da provincia de Lugo: Barreiros, Becerreá, Burela, Cervo, Folgoso, A Fonsagrada, Foz, Lugo, Meira, Monforte, Monterroso, Ribas de Sil, Sarria, O Vicedo e Viveiro; da provincia de Ourense: Allariz, Bande, Baños de Molgas, Barbadás, O Barco, Calvos de Randín, Carballiño, Coles, A Gudiña, Larouco, Maceda, Mancomunidade do Ribeiro, Muíños, Ourense, Piñor, Ribadavia, Sandiás, A Veiga e Xinzo de Limia; e da provincia de Pontevedra: Caldas, Catoira, O Grove, A Guarda, Lalín, Moraña, Poio, Pontecesures, Portas, Redondela, Soutomaior, Tomiño, Mancomunidade de Val Miñor e Vilagarcía de
Arousa.
Segundo.-Notificarlles o contido desta resolución aos concellos e mancomunidades beneficiarios, especificando as condicións particulares que deberán cumprir, e que se formalizará mediante acta en que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 31 de outubro de 2006.
José Luis Méndez Romeu
Conselleiro de Presidencia, Administracións
Públicas e Xustiza
DECRETO 198/2006, do 19 de outubro, polo que se acepta a cesión, a título gratuíto, dun inmoble feita polo Concello de Verín á Comunidade Autónoma de Galicia, con destino á construción dun centro de desenvolvemento cooperativo transfronteirizo.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/11/2006

O pleno do Concello de Verín, en sesión ordinaria do 31 de xullo de 2006, acordou ceder, a título gratuíto, a favor da Comunidade Autónoma de Galicia, un terreo en Verín para a construción dun centro de desenvolvemento cooperativo transfronteirizo.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta do conselleiro de Economía e Facenda, feita nos termos en que o Concello de Verín acordou a cesión e logo de deliberación do Consello da Xunta de Galicia na súa reunión do día dezanove de outubro de dous mil seis,
DISPOÑO:
Artigo 1º
Acéptase a cesión a título gratuíto, feita polo Concello de Verín, dun terreo que se describe como segue:
Parcela do polígono industrial de Pazos de 2.645 m que entesta ao norte con zona destinada a aparcadoiros; sur, parcela B-1; leste, parcelas particulares de veciños de Pazos e camiño de servizo de 5 m de largo; oeste, vía de acceso.
Inscrita no Rexistro da Propiedade de Verín, no tomo 721, libro 160, folio 3, predio 27.584.
Artigo 2º
O destino do inmoble será a construción dun centro de desenvolvemento cooperativo transfronteirizo a cargo da Consellería de Traballo.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dezanove de outubro de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 31 de outubro de 2006 pola que se resolve a cesión en propiedade de material de primeiros auxilios e desfibriladores semiautomáticos externos aos concellos e mancomunidades de concellos galegos para misións de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/11/2006

Por Orde do 6 de xullo de 2006 (DOG nº 137, do 17 de xullo), a Consellería de Presidencia, Administracións Públicas e Xustiza ditou normas para a cesión en propiedade de material de primeiros auxilios e desfibriladores semiautomáticos externos aos concellos e mancomunidades de concellos galegos para misións de protección civil.
Vista a proposta de resolución da comisión avaliadora, en aplicación do artigo 7 da Orde do 6 de xullo,
RESOLVO:
Primeiro.-Conceder con cargo á aplicación 06.07.231A.623.0 dos orzamentos xerais da Comunidade Autónoma de Galicia para o ano 2006, a cesión en propiedade de material de primeiros auxilios e desfibriladores semiautomáticos externos aos concellos da provincia da Coruña: Boiro, Brión, Carballo, Cedeira, A Coruña, Fisterra, Laxe, Noia, Oleiros, Paderne, Rianxo, Rois, Santa Comba, Santiago de Compostela e Valdoviño; da provincia de Lugo: Cervo, Folgoso, Foz, O Incio, Lugo, Monterroso, A Pobra do Brollón, Quiroga, Ribas de Sil, O Vicedo e Viveiro; da provincia de Ourense: Baños de Molgas, O Barco, Carballiño, Castro Caldelas, A Gudiña, Lobios, Muíños, Ourense, Ribadavia e Xinzo da Limia; e da provincia de Pontevedra: Bueu, A Estrada, O Grove, Lalín, Meis, Moraña, Redondela, Ribadumia, Soutomaior, Tomiño, Mancomunidade de Val Miñor, Vilaboa e Vilagarcía de Arousa.
Segundo.-Notificarlles o contido desta resolución aos concellos e mancomunidades beneficiarios, especificando as condicións particulares que deberán cumprir, e que se formalizará mediante acta en que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de repo
sición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 31 de outubro de 2006.
José Luis Méndez Romeu
Conselleiro de Presidencia, Administracións
Públicas e Xustiza
ORDE do 30 de outubro de 2006 pola que se resolve a cesión en propiedade de vehículos especialmente preparados para misións de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/11/2006

Por Orde do 31 de maio de 2006 (DOG nº 109, do 8 de xuño), a Consellería de Presidencia, Administracións Públicas e Xustiza anunciou normas para a cesión en propiedade aos concellos e mancomunidades de concellos galegos de vehículos especialmente preparados para misións de protección civil.
Vista a proposta da comisión avaliadora, en aplicación do artigo 7 e da disposición adicional da Orde do 31 de maio de 2006,
RESOLVO:
Primeiro.-Conceder con cargo á aplicación 06.07.231A.624.1 dos orzamentos xerais da Comunidade Autónoma de Galicia para o ano 2006, a cesión en propiedade do 11 vehículos especialmente preparados para misións de protección civil, aos concellos de Paderne, Dumbría, Vimianzo e Oroso na provincia da Coruña; Folgoso do Courel, O Vicedo e Ribas de Sil na provincia de Lugo; Entrimo e Sarreaus na provincia de Ourense e Lalín e Moraña na provincia de Pontevedra.
Segundo.-Notificarlle o contido desta resolución aos concellos beneficiarios, especificando as condicións particulares que deberán cumprir, e que se formalizará mediante acta, en que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 30 de outubro de 2006.
José Luis Méndez Romeu
Conselleiro de Presidencia, Administracións
Públicas e Xustiza
DECRETO 195/2006, do 26 de outubro, polo que se aproba o cambio de denominación do Colexio de Educadores Sociais de Galicia, que pasa a denominarse Colexio de Educadoras e Educadores Sociais de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/11/2006

De acordo co establecido no artigo 150.2º da Constitución española, a Lei orgánica 16/1995, do 27 de decembro, de transferencia de competencias á comunidade autónoma galega, transfire no marco da lexislación básica do Estado, o desenvolvemento lexislativo e a execución en materia de corporacións de dereito público representativas de intereses económicos e profesionais, complementando así o ámbito competencial determinado no artigo 27.29º do Estatuto de autonomía de Galicia.
A transferencia en materia de colexios oficiais ou profesionais fíxose efectiva a través do Real decreto 1643/1996, do 5 de xullo, e asumiuse polo Decreto 337/1996, do 13 de setembro, da Xunta de Galicia.
O Colexio de Educadores Sociais de Galicia creouse mediante Lei 1/2001, do 22 de xaneiro, de creación do Colexio de Educadores de Galicia. O artigo 13.3º da Lei 11/2001, do 18 de setembro, de colexios profesionais da Comunidade Autónoma de Galicia, ditada en virtude da devandita competencia, faculta os colexios profesionais para solicitar o seu cambio de denominación. A aprobación do cambio de denominación dun colexio profesional realizarase por medio de decreto do Consello da Xunta de Galicia.
O artigo 17 da Lei 7/2004, do 16 de xullo, galega para a igualdade de mulleres e homes, define o uso non sexista da linguaxe como a utilización de expresións lingüisticamente correctas substitutivas doutras, correctas ou non, que invisibilizan o feminino ou o sitúan nun plano secundario respecto ao masculino. De acordo co anterior, procede o cambio de denominación solicitado, por canto contribúe á erradicación do uso sexista da linguaxe, consonte o establecido no capítulo II do título I da citada Lei 7/2004.
Tendo en conta o exposto, en virtude do uso da competencia atribuída polo artigo 34.5º da Lei 1/1983, do 22 de febreiro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do vinte e seis de outubro de dous mil seis,
DISPOÑO:
Artigo único.-Cambio de denominación.
Aprobar o cambio de denominación do Colexio de Educadores Sociais de Galicia, que pasa a deno
minarse Colexio de Educadoras e Educadores Sociais de Galicia.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e seis de outubro de dos mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 19 de outubro de 2006 pola que se procede á publicación das subvencións concedidas en virtude da Orde do 11 de abril de 2006 de subvencións ás entidades de conservación, protección e promoción do Camiño de Santiago para o ano 2006.
CONSELLERÍA DE CULTURA E DEPORTE — III. OUTRAS DISPOSICIÓNS — 16/11/2006

En cumprimento do disposto nos artigos 18.1º da Lei 38/2003, do 17 de novembro, xeral de subvencións, e 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 11 de abril de 2006 de subvencións ás entidades de conservación, protección e promoción do Camiño de Santigo para o ano 2006 que superan os 3.000 A.
Obxecto da axuda: as axudas teñen como obxecto promocionar e incentivar as entidades que realicen actividades de conservación, protección, promoción, investigación ou calquera outra que repercuta directa ou indirectamente nos camiños de Santiago en Galicia.
Norma reguladora: Orde do 11 de abril de 2006 de subvencións ás entidades de conservación, protección e promoción do Camiño de Santigo para o ano 2006 (Diario Oficial de Galicia nº 79, do 25 de abril).
Crédito orzamentario: 200.000 A na aplicación orzamentaria 12.03.353-D.480.0 dos orzamentos xerais da comunidade autónoma para o ano 2006.
Beneficiarios da subvención e importe desta: véxase anexo.
Santiago de Compostela, 19 de outubro de 2006.
P.D. (Orde 27-9-2005)
Carlos Amoedo Souto
Secretario xeral da Consellería de Cultura e Deporte
ANEXO
Entidade
Contía (A)
Agrupación de Voluntarios de Protección Civil de Sarria
10.000
Archicofradía Universal del Apóstol Santiago
4.000
Asociación Amigos del Camino de Santiago de Astorga y comarca
3.000
Asociación Amigos del Camino de Santiago de Ávila
4.000
Asociación Amigos del Camino de Santiago de El Bierzo
4.000
Asociación Amigos del Camino de Santiago de Estella-Lizarra
10.000
Asociación Amigos del Camino de Santiago de Zaragoza
10.000
Asociación Astur-Galaica de Santiago Apóstol
4.000
Asociación Astur-Leonesa de Amigos del Camino de Santiago
4.000
Asociación Cultural Amigos del Camino de Santiago A Fontfría
5.000
Entidade
Contía (A)
Asociación de Amigos del Camino de Comunidad Valenciana
10.000
Asociación de Amigos del Camino de Santiago Astur Galaico del Interior
9.000
Asociación de Amigos del Camino de Santiago de Sevilla Vía de la Plata
5.000
Asociación de Amigos do Camiño Portugués a Santiago
6.000
Asociación EFA Fonteboa
5.000
Asociación Histórico Cultural O Camiño Inglés
9.000
Associaçao Brasileira dos Amigos do Caminho de Santiago
10.000
Associaçao Catarinense de Amigos do Caminho de Santiago
6.000
Confraternitá di San Jacopo
10.000
Federación Española de Asociaciones Amigos del Camino de Santiago
10.000
Instituto de Estudios Chairegos Pena do Encanto
4.000
Padroado do Museo Comarcal da Fonsagrada
4.000
RESOLUCIÓN do 9 de novembro de 2006, da Dirección Xeral de Xustiza, pola que se fan públicas as listas provisorias das solicitudes admitidas e excluídas dos programas I, II e III, correspondentes ás axudas do fondo de acción social do ano 2006 para o persoal ao servizo da Administración de xustiza na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/11/2006

De conformidade co establecido no punto 6 -procedemento- das condicións xerais do acordo da Comisión Paritaria de Acción Social respecto dos criterios de repartición deste fondo para o exercicio 2006 entre o persoal ao servizo da Administración de xustiza nesta comunidade autónoma, ao cal se lle deu publicidade por medio da Resolución do 20 de xuño de 2006, da Dirección Xeral de Xustiza, publicada no Diario Oficial de Galicia nº 123, do 28 de xuño; esta dirección xeral
ACORDA:
Primeiro.-Facer públicas as listas provisorias das solicitudes admitidas e excluídas, correspondentes aos programas I, II e III: axuda para fillos e para estudos dos fillos, axuda para estudos de funcionarios e axuda para minusvalideces e outras. As devanditas listas están expostas nos taboleiros de anuncios da Dirección Xeral de Xustiza, do Tribunal Superior de Xustiza de Galicia, das audiencias provinciais, dos xulgados decanos, das delegacións provincias desta consellería e nas páxinas web: www.xudicial.xunta.es e www.xunta.es/conselle/xi/dxxpersoal.htm.
Segundo.-Os/as solicitantes destes programas poderán formular alegacións no prazo de 15 días naturais a partir do día seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992,
do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común, e no devandito punto 6 do acordo sobre criterios de repartición do fondo de acción social para o exercicio de 2006. A presentación da documentación cómpre facela nos rexistros xerais dos órganos administrativos establecidos no artigo 38 da mencionada Lei 30/1992, e dirixilos ao director xeral de Xustiza da Consellería de Presidencia, Administracións Públicas e Xustiza (praza de Europa, 5 A-4º, polígono das Fontiñas, 15781 Santiago de Compostela).
Santiago de Compostela, 9 de novembro de 2006.
Julio Ignacio Iglesias Redondo
Director xeral de Xustiza
CORRECCIÓN de erros.-Resolución do 19 de outubro de 2006 pola que se procede á publicación das subvencións concedidas en virtude da Orde do 11 de abril de 2006 de subvencións a empresas privadas que realicen actividades de conservación, protección e promoción dos camiños de Santiago no ano 2006.
CONSELLERÍA DE CULTURA E DEPORTE — III. OUTRAS DISPOSICIÓNS — 16/11/2006

Advertido erro na devandita resolución publicada no Diario Oficial de Galicia número 217, do venres 10 de novembro de 2006, cómpre facer a seguinte corrección:
-Na páxina 16.576, na sinatura, onde di: «Secretario xeral da Consellería de Cultura, Comunicación Social e Turismo», debe dicir: «Secretario xeral da Consellería de Cultura e Deporte».
ORDE do 3 de novembro de 2006 pola que se establece a porcentaxe que cómpre transferir aos colexios de procuradores dos tribunais de Galicia para atender os gastos de funcionamento e infraestrutura dos servizos de representación gratuíta.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/11/2006

A Lei 1/1996, do 10 de xaneiro, regula o dereito á asistencia xurídica gratuíta e establece no seu artigo 38 que o Ministerio de Xustiza subvencionará os colexios de procuradores para a implantación e funcionamento dos servizos de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo letra B) alínea 1 c) as relativas á indemnización das actuacións correspondentes á representación por procurador en quenda de oficio ante os órganos xudiciais con sede en Galicia. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local.
En uso das súas competencias, a Xunta de Galicia ditou o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, e establece no seu artigo 45 que a consellería competente nesta materia, que en virtude do Decreto 211/2005, do 3 de agosto, polo que se establece a estrutura orgánica da Xunta de Galicia, corresponde á Consellería de Presidencia, Administracións Públicas e Xustiza, determinará anualmente as cantidades que deberán percibir os colexios de procuradores para atenderen os gastos derivados do funcionamento e infraestrutura colexial que requiren os servizos de asistencia xurídica gratuíta.
En virtude do exposto,
DISPOÑO:
Artigo único.-A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta para o ano 2006 fíxase nun oito por cento do importe total devengado durante o ano 2005 polos colexios de procuradores dos tribunais da Comunidade Autónoma de Galicia en concepto de representación gratuíta.
Disposicións derradeiras
Primeira.-Autorízase o director xeral de Xustiza para ditar as disposicións necesarias para o cumprimento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de novembro de 2006.
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Orde do 26 de setembro de 2006 pola que se modifica a do 26 de febreiro de 1993, pola que se regula a expedición de ordes de pagamento para xustificar.
CONSELLERÍA DE ECONOMÍA E FACENDA — I. DISPOSICIÓNS XERAIS — 14/11/2006

Advertidos erros na citada orde, publicada no DOG número 196, do 10 de outubro de 2006, que foi obxecto de corrección no DOG número 212, do 3 de novembro de 2006, cómpre facer as seguintes correccións:
Na páxina 16.195 (DOG nº 212), nas aplicacións orzamentarias da Consellería de Sanidade, onde figura 13.02.311A.640 e 13.02.313A.640 debe figurar 13.311A.640 e 13.313A.640 respectivamente.
RESOLUCIÓN do 8 de novembro de 2006 pola que se acorda o cumprimento da sentenza ditada polo Tribunal Superior de Xustiza de Galicia no recurso contencioso-administrativo 4630/1999 interposto polo Club Subacuático Bahía de Vigo contra a Orde do 13 de agosto de 1999 pola que se desenvolve o Decreto 211/1999, do 17 de xuño, polo que se regula a pesca marítima de recreo.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 15/11/2006

No recurso contencioso-administrativo nº 4630/1999, interposto polo Club Subacuático Bahía de Vigo contra a Orde do 13 de agosto de 1999 pola que se desenvolve o Decreto 211/1999, do 17 de xuño, polo que se regula a pesca marítima de recreo, foi ditada sentenza polo Tribunal Superior de Xustiza de Galicia, con data do 30 de setembro de 2003, sendo a súa parte dispositiva do seguinte teor literal:
«Decidimos: que rexeitando a alegación de inadmisibilidade, estimamos o recurso contencioso-administrativo interposto polo Club Subacuático Bahía de Vigo contra a orde da Consellería de Pesca do 13-8-1999, publicada no DOG do 20-8-1999, pola que se desenvolve o Decreto 211/1999, do 17 de xuño, e en consecuencia anulamos a mencionada orde; sen custas».
De conformidade co establecido nos artigos 118 da Constitución e 17.2º da Lei orgánica 6/1985, do 1 de xullo, do poder xudicial, e 103 e seguintes da Lei 29/1998, do 13 de xullo, reguladora da xurisdición contencioso-administrativa, ao ser a devandita sentenza firme, disponse o seu cumprimento nos seus propios termos e a súa publicación no Diario Oficial de Galicia.
Santiago de Compostela, 8 de novembro de 2006.
Carmen Gallego Calvar
Conselleira de Pesca e Asuntos Marítimos
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 3 de novembro de 2006 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 10/11/2006

O artigo 40 da Lei 27/1992, do 24 de novembro, de portos do Estado e da mariña mercante dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, e vista a proposta da Federación Nacional de Transportes, Comunicacións e Mar da UGT-Galicia, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Mª Rosa Cores Reino como vogal do Consello de Administración da Autoridade Portuaria de Vilagarcía de Arousa e a súa ría, en representación da organización sindical máis representativa no porto (UGT), agradecéndolle os servizos prestados.
Santiago de Compostela, 3 de novembro de 2006.
María José Caride Estévez
Conselleira de Política Territorial, Obras Públicas e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 3 de novembro de 2006 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 10/11/2006

O artigo 40 da Lei 27/1992, do 24 de novembro, de portos do Estado e da mariña mercante dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, e vista a proposta da Federación Nacional de Transportes, Comunicacións e Mar da UGT-Galicia, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Emilio Bahamonde López como vogal do Consello de Administración da Autoridade Portuaria de Vilagarcía de Arousa e a súa ría, en representación da organización sindical máis representativa no porto (UGT).
Santiago de Compostela, 3 de novembro de 2006.
María José Caride Estévez
Conselleira de Política Territorial, Obras Públicas e Transportes
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 7 de novembro de 2006 pola que se nomean os membros do Consello Galego de Consumidores e Usuarios.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 14/11/2006

De acordo coa proposta efectuada polo presidente do Instituto Galego de Consumo, en virtude do establecido no artigo 5 parágrafo 2º do Decreto 127/1998, polo que se crea o Consello Galego de Consumidores e Usuarios,
DISPOÑO:
Artigo único.-Noméanse membros do Consello Galego de Consumidores e Usuarios, de acordo coas designacións efectuadas polas organizacións previstas no artigo 3 para teren representación no devandito consello:
-Pola Federación Galega de Asociacións de Amas de Casa, Consumidores e Usuarios Brétema:
Titular: Rosa Celia Otero Raña.
Suplente: Mª Dolores Sanclaudio Luhía.
Titular: Mª Eugenia Hurtado Rodríguez.
Suplente: Consuelo Iglesias Veiga.
Titular: Mª Luisa Lloves Boo.
Suplente: Graciela Campos Seijo.
Titular: Clara Santos Arjona.
Suplente: Julia Diéguez Pichel.
-Pola Federación Galega de Euroconsumo:
Titular: Aurora Lamas López.
Suplente: Victoria Pardo Télez.
Titular: María Isabel Garrido Blanco.
Suplente: Ana Isabel García Rodiño.
-Pola Asociación de Consumidores A Xuntanza de Vigo:
Titular: Mª Josefa Neira González.
Suplente: José Manuel Robles Fernández.
-Polas restantes asociacións de consumidores e usuarios:
Titular: Otilia Novegil Villanueva.
Suplente: Luisa María Aragón Seijo.
Titular: Miguel López Crespo.
Suplente: Rocío Arnoso Moure.
-Polas asociacións inscritas na sección especial:
Titular: Ricardo Pazo Vázquez.
Suplente: José Rodríguez González.
Santiago de Compostela, 7 de novembro de 2006.
Fernando Xabier Blanco Álvarez
Conselleiro de Innovación e Industria
DECRETO 203/2006, do 26 de outubro, polo que se acorda unha mutación demanial de diversos bens mobles (material audiovisual).
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/11/2006

A Compañía de Radio e Televisión de Galicia (CRTVG) identificou diversos equipamentos que resultan obsoletos para os fins da Televisión de Galicia (TVG), segundo informe da dirección técnica da compañía, poñendo de manifesto a utilidade deste material para os fins do centro educativo IES Daviña Rey de Monforte de Lemos (Lugo), dependente da Consellería de Educación e Ordenación Universitaria.
A Dirección Xeral de Comunicación Audiovisual emitiu informe favorable para a adscrición de tales equipamentos á Consellería de Educación e Ordenación Universitaria, manifestando esta última o seu interese nela, por ser de grande utilidade pedagóxica para o devandito centro.
De acordo co informe da Subdirección Xeral do Patrimonio do 11 de setembro de 2006, instruiuse expediente de mutación de destino do material audiovisual que doa a Compañía de Radio e Televisión de Galicia (CRTVG) de conformidade co artigo 26 da Lei 9/1984, do 11 de xullo, artigo 12 da Lei 3/1985, do 12 de abril, do patrimonio da Comunidade Autónoma galega, e artigos 30 e 31 do Decreto 50/1989, do 9 de marzo, polo que se aproba o seu regulamento de execución.
En virtude do anteriormente exposto, por instancia da Compañía de Radio e Televisión de Galicia, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vinte e seis de outubro de dous mil seis,
DISPOÑO:
Artigo 1º
Acórdase a mutación de destino dos equipos audiovisuais identificados no anexo, co fin de destinalos ás actividades propias da Consellería de Educación e Ordenación Universitaria.
Artigo 2º
Os bens mobles a que se refire este decreto quedan adscritos á Consellería de Educación e Ordenación Universitaria.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade do presente decreto.
Santiago de Compostela, vinte e seis de outubro de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ANEXO
Nº
Equipo
Marca
Modelo
Nº de serie
1
Cámara
Sony
DCX M7P
43083
2
Adaptador de estudo
Sony
CA-M7
40397
3
Visor electrónico 5''
Sony
DXF-50CE
13430
4
Estación base
Sony
CCU M7
40954
5
Mando remoto
Sony
RM-M7G
40022
6
Óptica
Angenieux
14x9D
1530392
7
Servo foco
Angenieux
Focus Servo
1537607
8
Servo zoom
Angenieux
Zoomm Servo
1537778
9
Cámara
Sony
DCX M7P
43376
10
Adaptador de estudo
Sony
CA-M7
40386
11
Visor electrónico 5''
Sony
DXF-50CE
13429
12
Estación base
Sony
CCU M7
40803
13
Mando remoto
Sony
RM-M7G
40095
14
Óptica
Angenieux
14 X 9D
1531263
15
Servo foco
Angenieux
Focus Servo
1534744
16
Servo zoom
Angenieux
Zoom Servo
1541645
17
Electrónica mesturador de vídeo
Amplex
VISTA AVC 18P
0591243
18
Panel de control de mesturador de vídeo
Amplex
VISTA AVC 18P
0591243
RESOLUCIÓN do 3 de novembro de 2006, da Secretaría Xeral de Emigración, pola que se fai pública a concesión de bolsas para o acceso a cursos universitarios de posgrao en universidades do sistema universitario de Galicia destinadas a persoas de orixe galega residentes no exterior e aos seus descendentes.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/11/2006

De acordo co establecido no artigo 6 da Resolución do 9 de xuño de 2006 pola que se establece e regula o programa de bolsas para o acceso a cursos universitarios de posgrao destinadas a persoas de orixe galega residentes no exterior e aos seus descendentes, esta secretaría acorda facer pública a relación de candidatos que obtiveron bolsa nesta convocatoria e que figuran no anexo I desta resolución.
Os solicitantes que figuran no anexo II, deberán considerar desestimada a súa solicitude polas causas que se sinalan en cada caso.
Santiago de Compostela, 3 de novembro de 2006.
Manuel Luis Rodríguez González
Secretario xeral de Emigración
ANEXO I
Listaxe de bolsas concedidas
Nº de
orde
DNI ou pasaporte
Solicitante
Importe
1
44482788-Y
Casares Pinal, Mª Carmen
7.500
2
79110406654
García Chediak, Rosa
7.500
3
22032700
Lavandeira García, Carina
7.500
4
RE199800038344
Pozzi Castro, Isis
7.500
5
X3425898W
Rodríguez Pena, Karen
7.500
ANEXO II
Listaxe de bolsas desestimadas
Nº de
orde
DNI ou
pasaporte
Solicitante
Motivo de
desestimación
1
12714048
Abasolo Cabanas, Mª Inés
Solicitude fóra de prazo
2
X 593279
Alonso Fernández Jábar, Caroline
Solicitude fóra de prazo
3
X07390616A
Becerra Bouzas, Francisco José
Non cumpre o requisito de residencia
4
X652224
Carrasco Boullosa, Germán
Por solicitar axuda para unha universidade non galega
5
2010031
Lago Alonso, Filipe
Solicitude fóra de prazo
6
39453564P
Nunes Vidal, Manuela
Solicitude fóra de prazo
7
26061996
Palumbo Estévez, Mª Celeste
Solicitude fóra de prazo
8
27026426
Puppo Vázquez, Mª Florencia
Non solicita axuda para realizar un curso de especialización ou mestrado nunha universidade galega
9
35585833A
Rodríguez Matos, Carmen
Non cumpre o requisito de residencia
10
CT633040
Vieira Fernández de Oliveira, Michelle
Solicitude fóra de prazo
11
2060185
García Alvés, María Luiza
Documentación incompleta
12
González Pena, Lázaro Wilman
Documentación incompleta
13
XC107097
Sánchez Méndez, María Victoria
Documentación incompleta
ORDE do 26 de outubro de 2006 pola que se resolve a convocatoria da do 6 de febreiro para a concesión de axudas a conservatorios de música non dependentes desta consellería e de titularidade pública.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/11/2006

Por Orde do 6 de febreiro de 2006 (DOG do 23 de febreiro) publicouse a convocatoria para a concesión de axudas a conservatorios de música non dependentes desta consellería e de titularidade pública.
Valoradas as solicitudes e elevada a proposta de concesión destas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlle as subvencións, nas contías que se sinalan, aos conservatorios de música que se relacionan no anexo a esta orde.
Segundo.-Para facer efectivo o pagamento das subvencións, os beneficiarios presentarán na Dirección Xeral de Formación Profesional e Ensinanzas Especiais, Servizo de Ensinanzas de Réxime Especial, antes do 30 de novembro de 2006, a xustificación completa dos gastos realizados, segundo o disposto no punto décimo da orde de convocatoria.
Terceiro.-Contra esta orde, que esgota a vía administrativa, e de conformidade cos artigos 44 e 46 da Lei 29/1998, do 13 de xullo, reguladora da xurisdición contencioso-administrativa (BOE do 14 de xullo), os interesados poderán interpoñer recurso contencioso-administrativo perante o Tribunal Superior de Xustiza de Galicia, no prazo de dous meses contados desde o día seguinte ao desta publicación.
Santiago de Compostela, 26 de outubro de 2006.
Laura Sánchez Piñón
Conselleira de Educación e Ordenación Universitaria
ANEXO
Conservatorios
Importes (A)
Arzúa
11.775,47
Barco de Valdeorras, O
17.045,62
Betanzos
13.623,66
Cambados
10.582,94
Cangas
21.811,46
Carballiño, O
13.542,87
Carballo
28.611,43
Celanova
18.256,70
Culleredo
26.652,29
Conservatorios
Importes (A)
Estrada, A
19.424,68
Gondomar
15.374,46
Guarda, A
11.457,28
Lalín
32.029,92
Melide
25.452,07
Monforte de Lemos
19.017,34
Noia
19.492,47
Ponteareas
29.620,32
Pontes de García Rodríguez, As
9.477,12
Redondela
20.377,07
Ribadavia
14.653,91
Ribeira
26.077,47
Tui
14.905,10
Verín
11.985,68
Vilagarcía de Arousa
13.443,26
Vilalba
25.761,76
Viveiro
33.261,80
Xinzo de Limia
18.285,85
Totais 522.000,00 A
ORDE do 7 de novembro de 2006 pola que se modifica a do 6 de abril de 2006 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 14/11/2006

A Orde do 6 de abril de 2006 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria (DOG nº 77, do 21 de abril), establece, no seu artigo 5, un importe total dispoñible para o exercicio 2006 de 3.794.098 A. destinado ao financiamento das subvencións que ao seu abeiro poderán ser concedidas aos seus solicitantes, sen prexuízo de ulteriores variacións producidas como consecuencia da existencia dunha maior dispoñibilidade orzamentaria.
En consecuencia, e ante a existencia de dispoñibilidades orzamentarias que poden ser utilizadas para os mesmos fins, cómpre ampliar de novo o importe dos créditos correspondentes ao exercicio 2006 destinados ao financiamento das subvencións que poderán ser concedidas ao abeiro da Orde do 6 de abril de 2006, na contía adicional de 180.000 A, coa finalidade de facer chegar as ditas subvencións
ao maior número de beneficiarios posible en contía suficiente para garantir unha axeitada prestación dos servizos sociais.
Por todo o exposto e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2006 destinado ao financiamento das subvencións que se van conceder ao abeiro da Orde do 6 de abril de 2006 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria, na seguinte contía e aplicación orzamentaria:
05.31.212A.780.2 por importe de 180.000 A.
2. Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 7 de novembro de 2006.
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Orde do 27 de xuño de 2006 pola que se establece o número de unidades e os postos de traballo docentes dos centros públicos dependentes desta consellería nos niveis de educación infantil, primaria e educación especial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/11/2006

Advertidos erros na Orde do 27 de xuño de 2006, publicada no DOG nº 141, do venres 21 de xullo de 2006, é necesario facer as oportunas correccións:
-No anexo III, páxina 11.767, aparece o CRA de Dodro coa seguinte configuración de unidades e postos de traballo:
CORRECCIÓN de erros.-Resolución do 16 de maio de 2006, da Delegación Provincial de Lugo, pola que se fai pública a inscrición da disolución de pleno dereito das entidades que se indican, polo transcurso do prazo para a adaptación de estatutos sociais á Lei de cooperativas de Galicia.
CONSELLERÍA DE TRABALLO — III. OUTRAS DISPOSICIÓNS — 20/10/2006

Advertido erro na devandita resolución publicada no DOG nº 131, do 7 de xullo de 2006, procede facer a seguinte corrección:
«Na páxina 11.014 debe incluírse no anexo como sociedade cooperativa disolta de pleno dereito con
data do 2-1-2003 polo transcurso do prazo fixado legalmente sen que se adaptasen os seus estatutos sociais á Lei de cooperativas de Galicia e se solicitase a súa inscrición no Rexistro Provincial de Cooperativas de Lugo (D.T.3ª da Lei 5/1998, do 18 de decembro e D.T.3ª do RRCG) a seguinte:
Denominación: Sociedad Cooperativa Vigelucar.
Domicilio: Ribeiras de Lea.
Localidade: Castro de Rei.
Provincia: Lugo.
N. reg.: 013-LU.
Clase: traballo asociado».
Así mesmo, na páxina 11.020 figura sen denominación unha sociedade cooperativa das incluídas nas disoltas de pleno dereito con data do 2-1-2004, polo que se transcriben de novo os seus datos:
Denominación: Sociedade Cooperativa PROGRAPORC.
Domicilio: r/ Vázquez Queipo s/n.
Localidade: Sarria.
Provincia: Lugo.
N. reg.: 152-LU.
Clase: agraria.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA